Diari Oficial de la Generalitat Valenciana


Sumari del DOGV 7626, del 30-09-2015 (2015/7957)

CORRECCIÓ d'errades de l'Ordre 6/2015, de 9 de setembre, de la Conselleria d'Educació, Investigació, Cultura i Esport, per la qual s'aproven les bases reguladores i es convoquen ajudes per a la promoció de la investigació científica, el desenvolupament tecnològic i la innovació a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7626

Data del DOGV
:   30-09-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7957


Data del document
:   28-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de l'Ordre 6/2015, de 9 de setembre, de la Conselleria d'Educació, Investigació, Cultura i Esport, per la qual s'aproven les bases reguladores i es convoquen ajudes per a la promoció de la investigació científica, el desenvolupament tecnològic i la innovació a la Comunitat Valenciana. [2015/7957]  
El 15 de setembre de 2015 es va publicar en el Diari Oficial de la Comunitat Valenciana l'Ordre 6/2015, de 9 de setembre, de la Conselleria d'Educació, Investigació, Cultura i Esport, per la qual s'aproven les bases reguladores i es convoquen ajudes per a la promoció de la investigació científica, el desenvolupament tecnològic i la innovació a la Comunitat Valenciana. Com que s'hi han detectat errors materials, es corregeixen en els termes següents:  
  
  
- En l'annex IX, ajudes per a la realització de projectes d'I+D per a grups d'investigació emergents, en la base 3, requisits del grup d'investigació, apartat 2.a.  
  
On diu:  
«Haver obtingut el títol de doctor després de l'1 de gener de 2008...»;  
  
Ha de dir:  
«Haver obtingut el títol de doctor després de l'1 de gener de 2008. En el cas d'aquelles persones que hagen gaudit de permisos derivats de maternitat o paternitat gaudits d'acord amb les situacions protegides que recull el règim general de la Seguretat Social o en el cas d'atenció a persones en situació de dependència, d'acord amb el que disposa la Llei 39/2006, de 14 de desembre, s'aplicarà una ampliació d'1 any per cada fill o situació de dependència...»  
  
  
  
- En l'annex X, ajudes per a grups d'investigació consolidables, en la base 3, requisits del grup d'investigació, apartat 2.b.  
  
On diu:  
«Tindre reconeguts dos trams d'avaluació positiva de l'activitat investigadora per la CNEAI.»;  
  
Ha de dir:  
«Tindre reconeguts o, si és el cas, avaluats dos trams d'avaluació positiva de l'activitat investigadora per la CNEAI.»  
  
  
- En l'annex X, ajudes per a grups d'investigació consolidables, en la base 3, requisits del grup d'investigació, apartat 2.c.  
  
On diu:  
«No haver sigut prèviament investigador principal de projectes finançats per plans nacionals d'I+D+I o per programes marc de la Unió Europea, ni de projectes d'investigació que hagen percebut ajudes en convocatòries anteriors de la Conselleria d'Educació, Investigació, Cultura i Esport.»;  
  
Ha de dir:  
«No haver sigut prèviament investigador principal de projectes finançats per plans nacionals d'I+D+I o per programes marc de la Unió Europea, ni de projectes d'investigació que hagen percebut ajudes en convocatòries anteriors de la Conselleria d'Educació, Investigació, Cultura i Esport, tret d'ajudes per a grups d'investigació emergents.»  
  
  
  
- En l'annex XI, ajudes Programa Prometeu per a grups d'investigació d'excel·lència, en la base 4, característiques de l'ajuda, apartat 2.B, Despeses d'execució i funcionament.  
  
On diu:  
« Viatges, manutenció i allotjament de les persones que formen part del grup d'investigació i de l'equip de treball [...]»;  
  
Ha de dir:  
« Viatges, manutenció i allotjament de les persones que formen part del grup d'investigació, de l'equip de treball i d'altres investigadors doctors que participen en el projecte [...]»  
  
  
València, 28 de setembre de 2015. El conseller d'Educació, Investigació, Cultura i Esport: Vicent Marzà Ibáñez.